[{"text_idx": "#000003", "text": "Sare sozialen erabileraz eta garrantziaz ohartuta gaudela, Euskadin argitaratzen dena jasotzen dugu hementxe, bertan aipatutako ataletan sailkatuta."}, {"text_idx": "#000004", "text": "2022ko Gobernu programaren gauzatzearen laburpena (PDF)\n2021eko Gobernu programaren gauzatzearen laburpena (PDF)"}, {"text_idx": "#000007", "text": "20.000 titular inguru, pentsiodunak eta erresidentzia gabeko emigranteak bezala, ez dute BGDS jasoko baina bai Diru-sarrerak Bermatzeko Errenta\nEspainiako Gobernuak konpromisoa hartu du Ekonomia Itunaren Batzorde Mistoaren bilera egiteko, besteak beste transferentzia horren alderdi ekonomikoen zehaztapenean aurrera egiteko\nBeatriz Artolazabalek adierazi du negoziazio hau ez dela \u201caurrezki ikuspuntutik planteatu\u201d\nSailburuak Euskadiko berme-errentaren hiru hamarkadetako esperientzia nabarmendu du, arau berria \u201chobetzeko\u201d balio izan baitu"}, {"text_idx": "#000008", "text": "Espainiako Gobernuak bizitzeko gutxieneko diru-sarrera onetsi izanak ez du eraginik izango gaur egun Euskadin diru-sarrerak bermatzeko errenta jasotzen dutenengan, ez eta etorkizunean errenta horretara jo dezaketenengan ere, Beatriz Artolazabal Eusko Jaurlaritzako Enpleguko eta Gizarte Politiketako sailburuak azaldu duenez. Urrian prestazio berri hori eskualdatzen amaitu arte, bi gobernuek kudeaketa-agindua adostuko dute, herritarrei zerbitzua eman ahal izateko, betiere Lanbide - Euskal Enplegu Zerbitzuaren bidez."}, {"text_idx": "#000009", "text": "Sailburuak zera argitu nahi izan du, \u201cnegoziazioa ez dela inoiz aurrezki ikuspuntutik planteatu\u201d. \u201cEz da gure kalkuluetan eta erreflexioan egon. Erreala dena zera da, Euskadik Estatuak inbertituko duela baino gehiago bideratuko duela ahulen diren kolektiboei errenta bat eskaintzeko\u201d."}, {"text_idx": "#000010", "text": "Artolazabalek bi gobernuen artean egon den negoziazioa balioetsi du; negoziazioak akordio \u201cluzea, zaila, neurrizkoa eta leiala\u201d ekarri du. \u201cXehetasunez jositako lana izan da. Lan konplexua. Baina emaitzak izan ditu\u201d. Akordio horren ondorioz, Eusko Jaurlaritzak ezarrita zituen hiru premisak bete ditu: \u201cbateragarritasuna, osagarritasuna eta leihatila bakarra, Lanbiderena\u201d. \u201cAkordio hori onuragarria da herritarrentzat eta euskal autogobernuarentzat. Efizientzia gehiago ekarriko du kudeaketan. Eta pozik gaude\u201d."}, {"text_idx": "#000011", "text": "Marcos Muro Enplegu eta Gazteriako sailburuordearekin, Lide Amilibia Gizarte Politiketako sailburuordearekin eta Borja Belandia Lanbide - Euskal Enplegu Zerbitzuko zuzendari nagusiarekin batera, Enpleguko eta Gizarte Politiketako sailburuak, prentsaurrekoan, honako hau nabarmendu du: \u201cgure foru-ogasunen aitorpena lortu dugu bizitzeko gutxieneko diru-sarrerara jotzeko baldintzak ezartzeko orduan, bai eta Euskadiren eta estatuaren arteko aldebiko harremana bermatzea eta Ekonomia Itunaren sistema aitortzea ere Kupoaren negoziazioaren bidez, eta, halaber, bizitzeko gutxieneko diru-sarreraren kudeaketaren inguruko transferentzia lortu dugu, etorkizunean Gizarte Segurantzaren kudeaketa ekonomikoaren eskualdatzea aztertzeko lehen urrats eraginkor gisa\u201d."}, {"text_idx": "#000013", "text": "Beatriz Artolazabalek esan duenez, \u201cEuskadin gutxieneko errenten ibilbidea luzea da\u201d. Hala gogorarazi du egungo diru-sarrerak bermatzeko errenta Eusko Legebiltzarrean legez onetsitako eskubide subjektiboa dela, hiru hamarkadatako esperientzia duela eta estatuan mota honetako errenta aitzindaria izan zela. \u201cJose\u0301 Luis Escriva\u0301 Gizarte Segurantzako, Inklusikoko eta Migrazioetako ministroak berak DSBEaren eredua goraipatu du\u201d."}, {"text_idx": "#000014", "text": "Hori horrela, bizitzeko gutxieneko diru-sarreraren legeria prestatzeko, Eusko Jaurlaritzaren ekarpena honako hau izan da \u201cezagutza, kudeaketaren inguruko esperientzia eta hamarkadetan zehar bildutako ondo egitea\u201d . Hori dela eta, euskal ordezkaritzak Escriva\u0301ren ministerioaren zirriborroak \u201corrazten eta hobetzen\u201d lagundu du, \u201czuhurtasunez eta leialtasunez\u201d."}, {"text_idx": "#000015", "text": "DSBEak, Artolazabalek esan duenez, \u201cune latzetan jende askori lagundu die\u201d. Hori dela eta, honako hau esan du: \u201cbizitzeko gutxieneko diru-sarrera estatuan 1990ean gizarteratzeko gutxieneko diru-sarrera Euskadin izan zena da. Estatuaren eremuan aberastasuna birbanatzeko ahalegina dakar; Euskadin 30 urte daramatzagu horretan. Eta emaitzak agerikoak dira: estatuaren pobrezia-tasak baino baxuagoak ditugu, Europako herrialde aurreratuenekin bat datozenak\u201d, esan du."}, {"text_idx": "#000016", "text": "Euskadiko gutxieneko errenta sistema berebizikoa izan da azken hamarkadetan pobrezia eta desparekotasunei aurre egiteko. Horrela erakusten du ISEAK Fundazioaren txostenak, Eurostateko datuetan oinarritzen dena: pobreziareni intzidentzia Euskadin (%18koa) Espainia osokoarekin alderatuta (%26koa) nabarmen baxuagoa da, eta Euroa konpartitzen duten herrialderena ere (%22koa), altuagoa da. Fundazio honek simulazioa egin du DSBEa egongo ez balitz, eta horretan, argi gelditzen da politika honek Euskadin izan duen eragina pobrezia eta desparekotasunei begira. Izan ere, DSBEa ezinbestekoa izan da zentzu horretan, batez ere, krisi ekonomiko garai latsenetan. Errenta hau egon izan ez balitz, pobrezia larriena %8an kokatuko litzake eta ez %5,1a errealean. Hau da, 61.262 pertsona gehiago kokatuko lirateke pobrezia larrieneko egoeran Diru-sarrerak Bermatzeko Errenta existituko ez balitz."}, {"text_idx": "#000017", "text": "Artolazabalek gainera nabarmendu du diru-sarrerak bermatzeko errentak gehiago barne hartzen duela, bai termino kolektiboetan -pentsiodunak eta legezkoak ez diren egoiliarrak-, bai zenbatekoen terminoetan (kasu bat baino ez dago DSBEan baino egoera hobean, eta kasu hori hobetzea aurreikusten zen planteatutako erreforman). \u201cInolako zalantzarik gabe, esan dezakegu gure DSBEa laguntza berria baino garantistagoa dela\u201d."}, {"text_idx": "#000018", "text": "Adierazi duenez, Euskadin, 20.000 titular inguru, pentsiodunak eta erresidentzia gabeko emigranteak bezala, ez dute BGDS jasoko baina bai Diru-sarrerak Bermatzeko Errenta. Beraz, beste erkidego batetan biziko balira, ez lukete laguntzarik jasoko."}, {"text_idx": "#000019", "text": "Hori horrela, sailburuak datorren legegintzaldian diru-sarrerak bermatzeko errenta erreformatzeko aukera aipatu du. \u201cNire ustez, bizitzeko gutxieneko diru-sarrera abian jartzea albiste ona da, eta alderdi politiko batzuentzat errealitate-ariketa bat izan da, errealismo politikoarena\u201d. Hala, Artolazabalen iritziz, egoera berri horrek \u201cakordio zabalagoetara iristea sustatuko du\u201d, datorren legegintzaldian DSBEaren kudeaketaren arauketa \u201carinagoa eta malguagoa izateko eta, hala, lan-merkatu aldakorrera egokitu ahal izateko eta, aldi berean, kargura adingabeak dituzten familia gurasobakarrek etekin handiagoa atera ahal izateko, gure proposamenean aurreikusten genuen bezala\u201d."}, {"text_idx": "#000024", "text": "Eusko Jaurlaritzak tratamenduak betetzeko Dekretua egokitu du, kolektibo ahulenentzako laguntza ekonomikoei eusteko (Gobernu Bilera 2019-02-05)"}, {"text_idx": "#000025", "text": "Lanbideren gizarteratzeko prestazioak DBEren 53.117 titular eta BGDSren 22.722 titular izan zituzten uztailean"}, {"text_idx": "#000026", "text": "Lanbideren gizarteratzeko prestazioak DBEren 52.453 titular eta BGDSren 22.328 titular izan zituzten uztailean"}, {"text_idx": "#000028", "text": "Gobernu Kontseiluak 6 milioi euroko gastua baimendu du tratamendu medikoekiko atxikidura bermatzeko 2020ko laguntzetarako (Gobernu Bilera 2020-03-10)"}, {"text_idx": "#000029", "text": "Lanbideren gizarteratzeko prestazioak DSBEren 50.801 titular eta BGDSren 20.556 titular izan zituzten apirilean"}]